open-index/open-wikipedia-markdown huggingface dataset:
Ariupranu

L**'ariupranu** o **apparecchiu** o macari **aèriu** è nu vilìvulu mpiecatu comu menzu di trasportu pi usu civili o militari. Havi l'ali, mutura e strutturi ca cci cunzèntinu di viaggiari nta l'aria e di pàrtiri e attirrari supra supirfici idònii.

## Storia
### Di l'accuminzagghia â Sicunna Guerra Munniali
Lu primu ariupranu havi statu custruiutu ntô 1903 dî frati Wright. Vulau la prima vota pi circa 12 sicunna. Alberto Santos-Dumont fu nu ncigneri brasilianu canusciutu macari comu "Patri di l'Aviazzioni" ca ntô 12 di nuvèmmiru dû 1906 fici vulari lu primu apparecchiu senza facillu ciunniari.

Lu strumentu passau da n'usu pi jocu a n'usu prima spurtivu e appoi militari. Ntâ Prima Guerra Munniali assai asèrciti usaru l'ariupranu pi cummàttiri. Unu di cchiù famusi piloti fu Manfred von Richtofen, megghiu canusciutu comu lu **Baruni Russu**. 

Ntê 1920ini nasceru li primi ariuprani pi n'usu civili. Pi stu mutivu s' accuminciaru a fàciri mudelli sempri cchiù granni.

Ntâ Sicunna Guerra Munniali l'usu di l'ariuprani addivintau na cosa nicissària pi tutti l'asèrciti. Cci furu li primi battagghi faciuti sulu nta l'aria. Li bummardamenti supr'ê citati addivintaru na cosa casi jurnalera. N'ariupranu, â fini, jittau na bumma supra Hiroshima, la prima bumma atòmica usata supra la pupulazzioni. 3 jorna cchiù tardu nni jittaru na sicunna supr'â citati di Nagasaki.

### Doppu dâ Guerra
Quannu finìu la guerra, li ticnuluggìi si sparteru ntâ n'evoluzzioni civili e n'àutra militari. Li primi caccia avìanu già nisciutu â fini dâ guerra. 

Lu primu ariupranu civili lu ficiru vulari li ngrisi nta n'esperimentu dû 1949. Li miricani si pigghiaru pirò lu "duminiu" dû celu e nta l'Europa l'unici apparecchi ca vinnìanu e vinìunu usati èrunu chiddi francisi, ca purtaru, nzèmmula ê ngrisi, ntô 1969 â custruzzioni dû Concorde, n'ariupranu civili suprasònicu ca putìa purtari di nu cuntinenti a l'àutru. Lu Concorde nun appi pirò successu sia picchì troppu caru di mantèniri e a causa dû ncidenti dû 2000. L'attintati di l'11 di sittèmmiru dû 2001 purtaru na crisi di cumpagnìi aèrii.

Li ticnuluggìi n usu nta l'ariupranu s'arridduceru assai e oi nun su' troppu diversi di chiddi usati ntê 1970ini. Chistu picchì cci vurìunu troppi finanziamenti ca casi tutti li stati nun si ponnu pirmèttiri.

## Vuci currilati
* Ala
* Ariunàutica
* Còdici ariupurtuali IATA

## Noti

Catigurìa:Menzi di trasportu
Catigurìa:Aviazzioni
Catigurìa:Ticnoluggìa
Catigurìa:Ariunàutica
Belisariu

**Flavius Belisarius** (505-565) fu unu dî cchiù cèlibbri ginirali di lu mpiru bizzantinu. Sutta lu mpiru di Giustinianu, cummattìu contra li Persiani (530-531), cunquistau ê Vànnali l'Africa dû Nord (533-534), e ntô 535 la Sicilia all'Ostrogoti. L'annu doppu libbirau Napuli, Roma e chiù tardu Ravenna.

## Liami esterni
* ''Military History'' articulu di giurnali

## Bibbliografìa
* R. Boss, R. Chapman, P. Garriock, *Justinian's War: Belisarius, Narses and the Reconquest of the West*, Montvert Publications, 1993, ISBN 1-874101-01-9
* Teddy Brunius, *The letter of Belisarius*, Ekdosis Ellēnikēs Etaireias Aisthētikēs, 1971.
* Glanville Downey, *Belisarius,: Young general of Byzantium*, Dutton, 1960.
* Percy Stickney Grant, *The search of Belisarius;: A Byzantine legend*, Brentano's, 1907.
* Edward Gibbon dici nu munseddu di cosi supra *The History of the Decline and Fall of the Roman Empire*, Capìtulu 41 online.
* Philip Henry Stanhope, 5th Earl Stanhope, *The Life of Belisarius*, J. Murray, 1829. Ristampa 2005 Westholme Publishing https://web.archive.org/web/20060512191139/http://www.westholmepublishing.com/id35.html
* Robert Graves, *Count Belisarius: AND "Lawrence of the Arabs"*, Carcanet Press 2004, ISBN 1-85754-645-8
* Procopius, *Procopius, Belisarius and Narses*, Academic Fellowship, 1964.
* Procopious, *The Secret History of the Court of Justinian*, online ntô Prugettu Gutenberg

Catigurìa:Biografìi
Catigurìa:Storia siciliana
Ariuportu

N architittura, n urbanìstica e n ariunàutica, un **ariuportu** è na nfrastruttura attrizzata ppû dicollu e l'attirraggiu di ariuplani, ppû trànsitu dî rilativi passiggeri e dî sô bagagghi.
Nurmarmenti li ariuporti s'attròvanu vicinu ê citati granni, culligati ccu strati e autostrati.
 
## Ariuporti n Sicilia
L'ariuporti cchiù mpurtanti pi lu traficu aeriu n Sicilia sunnu l'ariuportu Vincennzu Bellini di Catania, ntitulatu ô celibbri musicista sicilianu, e l'ariuportu Falconi-Borsellinu di Palermu, ntitulatu ê giudici antimafia ammazzati ntô 1992. 
Nsicilia ci su macari natr du aeropori: l'ariuportu di Vicennzu Florio di Trapani e l'airuportu Vincennzu Magliocco di Commisu.
Ntà li du isule di Pantelleria e Lampedusa ci sunnu du picculi airuporti ca serbinu pi collegari sti paisi cu la isula granni.

## Vidi macari
* ariuportu Vincennzu Bellini
* ariuportu Falconi-Borsellinu
* ariuportu di Vicennzu Florio
* Airuportu Vincennzu Magliocco
* Ariuportu di Palermu - Vuccadifalcu
* airuportu di Lampidusa
* airuportu di Pantiddiria

Catigurìa:Trasporti
Catigurìa:Aviazzioni
Catigurìa:Ariunàutica
Tarom

**Tarom** è a cumpagnìa aèria officiari dû trasportu passiggeri nterni e ntirnazziunali dâ Rumania.

## Sturia

Tarom fu criata ntô 1920 ccâ "*C.F.R.N.A.*" (a "*Cumpagnìa Franco Rumena ppâ Navigazzioni Aèria*"; n rumenu: "*Compania Franco-Română Pentru Navigație Aeriană*" e n francisi: "*Compagnie Franco-Roumaine pour la Navigation Aérienne*"). A cumpagnìa utilizzàu apparecchi francisi POTEZ ppû trasportu dî viaggiatura, merci e a posta, dî Pariggi a Bucarest, via assai citati d'Europa.

Ntô 1925, a citati di Galați addivintàu a prima distinazzioni nazziunali dâ cumpagnìa, mentri ntô 1926, u nomu dâ cumpagnìa canciàu nta "*C.I.D.N.A.*" ("*Cumpagnìa Ntirnazziunali di Navigazzioni Aèria*"; n ruminu: "*Compania Internaţională De Navigație Aeriană*").

Ntô 1930 u nomu canciàu n'àutra vota nta "*LARES*" ("*Lìnii Aèrii Rumeni dû Statu*"; n rumenu: "*Liniile Aeriene Române Exploatate de Stat*"), e ntô 1937, *LARES* funziunàu ccû sô principari avversaru "*SARTA*" ("*Sucitati Rumena di Trasporti Aèrii*"; n rumenu: "*Societatea Română de Transporturi Aeriene*").

Lu 18 di sittèmmiru 1954, a cumpagnìa pigghiàu lu nomu di *Tarom* (**T**ransporturi **A**eriene **ROM**âne - "*Trasporti Aèrii Rumeni*"). Ntô 1974, Tarom accuminzàu a volari versu Nova York e l'Australia, attirrannu a Sydney via Calcutta.

Ntê 1980ini, essennu a Rumania dintra u Bloccu di l'Est fu furzata a accattari apparecchi suviètici. Doppu lu 1991, Tarom accattàu apparecchi di custruzzioni occidintari.

Oggi, Tarom è una dî cumpagnìi dû Bloccu di l'Est ca riuscìu megghiu ccû vantaggiu ca si canciàu li apparecchi vecchi. La sô flotta è cumposta di 5 Boeing 737-300, 4 Boeing 737-700, 2 Airbus A310-325, e 7 ATR 42-500. Accattàu macari 4 Airbus A318-100 ca ja a aviri ô nizziu dû 2006. 

Lu 31 di marzu 1995 ci fu l'accidenti cchiù mpurtanti dâ Tarom. Un Airbus A310 ca dicullàu di Bucarest Otopeni ppi l'ariuportu di Bruxelles si schiantàu sùbbiu doppu lu dicollu e ci murèru tutti li 60 pirsuni a bordu.

Tarom è prisinti suprattuttu ntê ariuporti di Bucarest (*Aeroportul Internațional București Otopeni* [OTP]), di Timișoara (*Aeroportul Internațional Timișoara Traian Vuia* [TSR]) e chiddu di Cluj-Napoca (*Aeroportul Internațional Cluj-Napoca* [CLJ]) (*n òrdini di tràfficu dî passiggeri*).

Dû 2006 Tarom ja a essiri membru dû gruppu aèriu Skyteam ccu cumpagnìi comu Air France e Alitalia pp'asempiu.

## Culligamentu esternu
* Situ officiari dâ cumpagnìa aèria Tarom

Rifirimenti: :ro:Tarom e :en:Tarom

Catigurìa:Rumania
Catigurìa:Aviazzioni
Vincenzu Sinatra

**Vincenzu Sinatra** (Notu, 1720 - 1765) architettu nutiscianu dû sèculu XVIII, attivu ntra lu 1740 e lu 1765. Fu addevu di Rosariu Gagliardi. Sutta la sò dirizzioni foru rializzati: 
# La cattiddrali di S. Nicola a Notu, cuminzata di Gagliardi.
# La chiazza dâ mmaculata a Notu.
# Palazzu Ducezziu a Notu.
# La chiesia di Montevergini, ncapu a via Nicolaci, a Notu.
# Palazzu Nicolaci, su proggettu cuminzatu di Gagliardi.
# La chiazza semicirculari di Santa Maria a Spaccafurnu.
# La chiesia di San Giuvanni Battista a Muntirussu.

Sinatra, Vincenzu
Sinatra, Vincenzu
Sinatra, Vincenzu
Senegallu

Lu **Senegallu** è na nazzioni di l'Africa uccidintali, ô sud du ciumi Senegallu. A uccidenti è vagnatu di l'Oceanu Atlanticu; a nord cunfina cu la Mauritania; a est lu Mali; ô sud la Guinea e la Guinea-Bissau. Lu Gambia è na nazzioni-enclavi chi si trova dintra lu Senegallu e chi cunfina sulu cu lu Senegallu e l'Oceanu Atlanticu.

Di na supirfici di 196.190 km2  e na pupulazzioni di circa 10.200.000 abbitanti, lu Senegal pruclamau la ndipinnenza dâ Francia ntô 1960. La capitali dû Senegallu è Dakar.
Attila

**Attila** (circa 406 - 453) fu lu re dû pòpulu di l'Unni. Lu mpiru supra lu quali rignava a partiri dû 434 arrivau cu iddu â massima ispansioni e jìva di l'Europa cintrali ô Mari Nìuru, dû Delta dû Danubbiu ô Mari Balticu. Fu lu cchiù mpurtanti nimicu di lu mpiru rumanu d'uccidenti e di lu mpiru rumanu d'urienti. Strincìu d'assediu la cità di Costantinòpuli e ntô 451 na ncursioni lu purtàu nzinu a Orleans unni fu battutu. Ntô 452 si vinnicàu e battìu lu mpiraturi Valintinianu III a Ravenna. Quannu Attila murìu, l'annu doppu, lu mpiru si sciugghìu e li surdati si dispèrsiru.

Catigurìa:Storia
Catigurìa:Biografìi
Catigurìa:Roma antica
Bridge

Lu **bridge** è un jocu di carti diffusu nta tuttu lu munnu; s'urganìzzanu cumpitizzioni e campiunati nazziunali e ntirnazziunali, e puru olimpiadi.

Lu bridge si joca cu un mazzu di carti francisi di 52 carti; 4 jucatura s'assèttanu unu di frunti a l'àutru, furmannu dui coppî. Ogni jucaturi pigghia na carta; cu pigghia la carta chiù àuta addiventa lu mazzeri, ossìa chiddu ca havi a distribbuiri li carti a tutti li jucatura doppu d'avìrili ammiscati e doppu d'aviri faciutu "tagghiari" lu mazzu a lu jucaturi assittatu â sò manu dritta.

Ogni jucaturi arricivi, nta sta manera, 13 carti, divisi ntê 4 semi chi hannu un òrdini giràrchicu: picchi, cori, quatri e ciuri. Lu nzemi di li 52 carti divisi ntra li 4 jucatura, e distribbuiuti nta 4 gruppi di 13 carti, veni diciutu *na manu*.

Lu scopu di lu jocu e chiddu di fari *li pigghiati*; lu nzemi di li 4 carti jucati ogni vota rapprisèntanu na *pigghiata*; nta ogni *manu* ci sunnu 13 *pigghiati* pussìbbuli.

Catigurìa:Jòcura
Catigurìa:Jòcura chî carti
Annibbali (cumannanti)

**Hannibali Barca** (247 a.C. – 182 a.C) fu nu cumannanti militari cartaginisi. 

## La spidizzioni 'n Italia
 Canusciutu pî risurtati militari dâ sicunna verra pùnica unni marciau pi la Spagna, li Pirinèi e l'Alpi nzinu a l'Italia sittintriunali e cintrali, Annibbali battìu li rumani ntâ Trebbia (218 a.C.), ntô lacu Trasimenu (217 a.C.) e a Canni (216 a.C.). Doppu Canni, li rumani cummattèru li cartagginisi a sud, pigghiànnusi tutti li citati dû sud Italia. Ntô 204 a.C. li rumani mmàsiru lu Nord Àfrica, custrincennu Annibbali a riturnari a Cartaggini, unni Scipiuni lu battìu a Zama ntô 202 a.C..

Catigurìa:Biografìi
Catigurìa:Storia
Catigurìa:Roma antica
Trattatu Mallarino-Bidlack

Lu **Trattatu Mallarino-Bidlack** fu un trattatu firmatu lu 12 di dicèmmiru, 1846, tra Nova Granada (oggi Colombia) e  li Stati Uniti. Fu chiamatu ufficialmenti ***Tratado de Paz, Amistad, Navegación y Comercio*** («Trattatu di Paci, Amicizzia, Navigazzioni e Cummerciu»), e nprincipiu fu un accordu di riciprucitati cummirciali tra tutti dui paisi; però riniscìu a èssiri lu primu prucessu giudizziariu nnû quali li Stati Uniti si ntrumìsiru econumicamenti ntâ lingua di terra di Panamà, chi a ddu tempu facìa parti dâ Nova Granada.

## Storia

Doppu ca la Granni Colombia si sciugghìu ntô 1830, la riggiuni di Panamà si stabbilìu comu nu statu ndipinnenti tra lu 1840 e lu 1841. Duranti stu brevi piriudu di ndipinnenza, lu Sigritariu d'Affari Esterni di Panamà, Mariano Arosemena accabbau li culliganzi cu lu Regnu Unitu, li  Stati Uniti e la Francia pi prutèggiri sta lingua di terra, e lassàrila stari niutrali.

Quannu la lingua di terra di Panamà ritrasìu lu statu di Nova Granada ntô 1841, lu cuvernu di Nova Granada  vulìa cuntinuari a cuntrullari stu tirritoriu.

Cu sta ntinzioni, lu  ministru d'Affari Esterni dâ Nova Granada, Manuel María Mallarino si ncuntrau cu Benjamin Bidlack dî Stati Uniti, avvisànnucci pi tèniri cura ca lu Regnu Unitu vulìa cuntrullari li banni cchiù mpurtanti ntèrmini dû cummerciu di l'Amèrica. La Nova Granada pruposi ê Stati Uniti ca pâ garanzia ca Nova Granada putìa cuntinuari a cuntrullari stu tirritoriu,  li Stati Uniti putìssiru ricìviri li vantaggi di trasportu e cummerciu.
 
Dunca, tutti dui firmaru lu  Trattatu di Paci, Amicizzia, Navigazzioni e Cummerciu lu 12 di dicèmmiru ntô 1846.  Nfatti,  st'accordu era dannusu pi Panamà, spiciarmetni l'artìculu 35, unni li Stati Uniti prumittìanu di garantiri la niutralitati dâ lingua di terra e lu lìbbiru trasportu tra l'oceani Pacìficu e Atlànticu, criannu la scusa pi ntrumittìrisi nni l'affari di Panamà.

## Suntu dû trattatu

Chissi sunnu li punti cchiù mpurtanti di l'artìculu 35:

* Lu pòpulu dî Stati Uniti godi nta tutti li porti dâ Nova Granada, nchiudennu la lingua di terra di Panamà, la franchizza pû cummerciu e pâ navigazzioni.
* Lu  cuvernu di Nova Granada garantisci ô cuvernu dî Stati Uniti lu dirittu dû trasportu lìbbiru attraversu la lingua di terra di Panamà.
* Li Stati Uniti garantìscinu â Nova Granada, la cumpreta niutralitati dâ lingua di terra di Panamà, cu l'obbiettivu ca finu ca stu trattatu asisti, lu trasportu tra un mari a l'àutru arresta lìbbiru.
* Li Stati Uniti garantìscinu ntâ stissa manera, tutti li diritti dâ supranità chi teni la Nova Granada supra stu tirritoriu.

Cu stu trattatu s'accumenzanu ufficialmenti li culligamenti ecunòmici, suciali e pulìtici dî Stati Uniti cu Panamà, cû risultatu ca ritardau la siparazzioni di Panamà dâ Nova Granada duranti la secunna mitati dû sèculu XIX.

## Liami esterni
*  Suntu dâ storia dî culligamenti tra Panamà e li Stati Uniti
*  Escrito: El concepto de protección del Istmo de Panamá visto a través de los tratados

Catigurìa:Amèrica cintrali
Prima guerra pùnica

La **Prima guerra pùnica** fu cummattuta tra la ripùbblica romana e Cartàggini tra lu 264 e lu 241 a.C.. Fu la prima di li tri guerri chi vìttiru sempri Roma e Cartàggini l'una contru l'àutra e chi s'accabaru câ vittoria pisanti di Roma e la distruzzioni di Cartàggini.

La prima guerra pùnica s'accabau câ battagghia di l'Ìsuli Ègadi lu 10 di marzu dû 241 a.C..

Catigurìa:Storia
Catigurìa:Roma antica
Catigurìa:Storia siciliana
Siria

La **Siria** è nu statu dû Mediu orienti di 185.180 km2 e di circa 18 miliuna d'abbitanti. E' attravirsata dû ciumi Eufrati e cunfina a Nord cu la Turchia, a est cu l'Iraq, a sud cu la Giordania, Israeli e lu Lìbbanu, e a ovest s'affaccia ntô Mari Meditirraniu. La capitali è Damascu. Autri cità mpurtanti è Aleppu, una dî cità cchiù antichi dû munnu.

## La pulitica
La Siria è furmalmenti na ripùbbrica. È pirò cunsidirata nu paisi n cunflittu chî cchiossai dî sò vicini, pi la sò allianza cu l'Iran e la frangia estrimista dî mussurmani dû Libbanu. La Siria attraversa di lu 2011, câ cuminzatina dî rivuluzzioni àrabbi, na guerra civili. A diffirenza dâ Libbia, unni li rivurtusi foru appujati dî forasteri, la Siria godi pirò di l'appòju puliticu dâ Russia e dâ Cina ca chê sò vetu ô cunsigghiu di sicurezza dî Nazzioni Uniti rènnunu mpussibbili nu ntirventu militari ntirnazziunali di pacificazzioni.

## Lu cunflittu cu Israeli
Parti dû tirritoriu sirianu dû Golan, vicinu lu lacu di Tibberiadi è occupatu di Israeli.

## La guerra civili siriana
Cumminzata comu na rivuluzziuni cuntru lu riggimi di Assad ntô 2011, n cunsiquenza dî moti di libbirazzioni dâ primavera àrabba, cô tempu canciuau natura pi addivintari na guerra civili ca dura nzinu ê jonra nostri e unni participanu assai fazzioni comu li tirruristi di al-Qaida cu lu Frunti al-Nusra, lu frunti notu comu modiratu dâ Coalizzioni Nazziunali Siriana cu lu su asercitu, chiddu canusciutu comu ASL.L'atri sugnu puru li rojava cumbattenti curdi dû  Nord, li cumbattenti cristiani assiri, li cumbattenti dû  Statu Islamicu ca vegnunu dî  Iraq, e pi urtimu li cumbattenti dû riggimi comu Hezbollah, li Gruppi Spiciali e puru chiddi dû Iran.

La guerra causau già dicini di migghiara di morti e miliuna di pirsuni ca si ni àppiru a fujiri ntê campi profughi principarmenti n Turchia e Lìbbanu.

## Bibbliugrafìa
* (IT) Mirella Galletti, *Storia della Siria contemporanea. Popoli, istituzioni e cultura*, Bompiani, 2006

Catigurìa:Mediu Urienti
Windjet

**Windjet** è na cumpagnìa aèria a costu mircatu e di voli charter postu Catania n Sicilia.

Lu sô còdici IATA è **IV** mentri chiddu di l'ICAO è **JET**.

Chista cumpagnìa nascìu ntô 2003 e accuminzau a vulari lu 18 di giugnu 2003. È ô 100% pruprietati dû gruppu Finaria. Ntô misi di jinnaru dû 2005 vulau versu Catania, Forlì, Lampidusa, Milanu, Nàpuli, Palermu, Roma e Vinezzia. Ntô misi di uttùviru dû 2005, pussidìa na flotta di 8 Airbus A320-200 e 1 McDonnell Douglas MD82.

## Culligamentu esternu
* Situ dâ WindJet

Rifirimenti: :en:Windjet

Catigurìa:Aviazzioni
Catigurìa:Sicilia
Werner Heisenberg

**Werner Heisenberg** (5 di dicèmmiru 1901 – primu di frivaru 1976) fisicu quantisticu. Vincìu lu premiu Nobel pâ fisica ntô 1932. E' canusciutu pi lu princìpiu d'a fisica chi porta lu nomu di *princìpiu d'inneterminazzioni di Heisenberg* supra na non pridicibilitati di l'abbinimenti in fisica quantistica.

Heisenberg, Werner
Heisenberg, Werner
Heisenberg, Werner
Heisenberg, Werner
Heisenberg, Werner
(Everything I Do) I Do It for You

***(Everything I Do) I Do It for You***, na canzuna di successu granni di Bryan Adams, nu cantanti canadisi di *[[pop rock]]*.  Era nùmmiru unu ntô Regnu Unitu e ntê Stati Uniti.  Nutatu p'arristari a nùmmiru unu ntô Regnu Unitu pi sidici simani, ancura nu *record*.

Everything I do
Have You Ever Really Loved a Woman

** Have You Ever Really Loved a Woman ** (â littra: Ma tu hai mai amatu na fimmina pi veru?), era na canzuna di successu granni di Bryan Adams, nu cantanti canadisi di *[[pop rock]]*.  Ricivìu cchiù successu ntê Stati Uniti unni jiu a nùmmiru unu.  Vinni numinatu p'un *[[Oscar]]* ntô 1996 ma nun vincìu.


Catigurìa:Canzuni di successu
Summer of '69

** Summer of '69 ** (â littra: La stati dû 1969), era na canzuna di successu di Bryan Adams, nu cantanti canadisi di *[[pop rock]]*.  Ricivìu cchiù successu ntê Stati Uniti unni jiu a nùmmiru cincu, lu sò quintu ntô *Top 10*.  Comu si vidi, lu successu ntô Regnu Unitu cci vulissi ancura tempu p'arrivarisi. Nunustanti tuttu chissu, sta canzuna arresta una dî soi cchiù canusciuti, cu na miludia facili di ricurdari.



Catigurìa:Canzuni di successu
Love in an Elevator

** Love in an Elevator ** (â littra: Amuri nta n'ascinsuri), era na canzuna di successu di *[[Aerosmith]]*, nu gruppu miricanu di *[[hard rock]]*.  Ricivìu cchiù successu ntê Stati Uniti unni jiu a nùmmiru cincu.  Puru siddu avìanu statu nu gruppu assai canusciutu ntê Stati Uniti, cci vòsiru quasi 20 anni prima c'àppiru na canzuna di successu ntâ *Hit Parade*. L*'album*, *[[Pump]]*, unni s'attrova sta canzuna, era puru nu discu chi appi assai successu, forsi lu sò granni.



Catigurìa:Canzuni di successu
School's Out

** School's Out ** (â littra: *La scola s'accapau*), era na canzuna di successu di *[[Alice Cooper]]*, nu cantanti (e gruppu cu stissu nomu) miricanu di *[[glam rock]]*.  Era la sò prima canzuna ntô *Top 10*.  Ricurdata pi na mota di chitarra assai pisanti e lu riturneddu cantatu di picciriddi: ...*no more school books...* (nun avemu bisognu cchiui di libbra di scola).  Â fini, tutti li carusi fistèggianu lu fattu ca la scola è distrutta. Nu tema abbastanti radicali pi ddu tempu, ma nfatti Alice Cooper stissu è nu cunsirbativu oggi chi pubbricamenti duna assai sustegnu a George W. Bush.



Catigurìa:Canzuni di successu
A Horse with No Name

** A Horse with No Name ** (â littra: Nu cavaddu senza nomu), era na canzuna di successu d*'[[America]]*, nu gruppu miricanu di *[[pop rock]]*. Era la sò prima canzuna ntô *Top 10*. Na canzuna abbastanti lèggira chi facirmenti ti fa addurmisciri curennu curennu.

Catigurìa:Canzuni di successu
Afrikaans

L**'Afrikaans** è na lingua girmànica parrata supratuttu nta l'Africa dû Sud e Namibbia. D'urìggini era nu dialettu chi si sviluppau dî burgisi prutistanti chi vìnniru ô Capu di Bona Spiranza nta l'Africa miridiunali, traspurtàtucci dâ (lingua ulannisi): *Verenigde Oost-Indische Compagnie* (o Cumpagnia Riali di l'Innî Livanti) tra lu 1652 e lu 1705. La maggiuranza di ssi burgisi vìnniru di l'Ulanda, ma cc'eranu puru tanti dâ Girmania, dâ Francia, e quarchidunu di l'àutri paisi europei.

Ô principiu, lu dialettu si canuscìa comu l'ulannisi dû capu, e poi l'ulannisi africanu e l'ulannisi dâ cucina, st'ùrtimu pi modu diffamatu. Ô principiu dû sèculu XX l'Afrikaans vinni canusciutu largamenti comu na lingua siparata di l'ulannisi. La palora *Afrikaans* è simpricimenti la palora ulannisi chi significa «africanu».

Catigurìa:Linguìstica
Catigurìa:Àfrica
Catigurìa:Àfrica dû Sud
Catigurìa:Lingui
Québec

Lu **Québec** è la pruvincia cchiù estesa e la secunna cchiù populata dû Canadà doppu l'Ontariu. Li sô 7.568.640 abbitanti (fonti *Statistique Canada*, jinnaru 2005) rapprisintanu lu 24% dâ populazzioni cumplissiva dû paisi. Lu Québec s'attruva ntâ parti livanti dû Canadà, macari siddu li "pruvincî atlantichi" (Novu Brunswick, Nova Scozzia, Tirranova e Labrador, e l'Isula dû Prìncipi Eduardu) sunnu ancùra cchiù a livanti.

Lu francisi rapprisinta l'ùnica lingua officiari dû Québec ca, nta chistu modu, custituisci lu cori dâ cumunitati francòfuna dâ Mèrica dû Nord. Inoltri, lu Québec è l'ùnica pruvincia canadisi unni la lingua ngrisi nun è lingua officiari e una dî dui unni lu francisi è lingua officiari (*l'àutra è lu [[Novu Brunswick]]*). 

La capitali dâ pruvincia è la citati di Québec (n francisi: *Ville de Québec*), mentri la citati cchiù mpurtanti è Montréal.

2018, lu *premier ministre* è François Legault (CAQ).

Lu nomu "Québec" veni dû tèrmini Mi'kmaq "*Gepèèg*" (traducibbili cu "strittu"), nta l'origgini disignàu *the narrowing of the St. Lawrence River off what is currently Quebec City*.
Un abbitanti dû Québec è un "*Québécois*" n francisi e un "*Quebecer*" (o "*Quebecker*") n ngrisi.

## Lijami di fora
* Situ officiari dû Guvernu dû Québec
* Situ officiari dû turismu dû Québec
* Situ officiari dâ citati di Québec

Rifirimenti: :it:Quebec

Catigurìa:Amèrica sittintriunali
Catigurìa:Canadà
Canton Zurìcu

thumb|400|La carta dû cantuni Zurìcu.

**Zuricu** (pi tudiscu: *Zürich*, francisi: *Zurich*) è nu cantuni dâ Svizzira.

## Giografìa
La capitali è Zuricu, e è la cchiù granni citati dâ Svìzzira cu cchiù di 360.000 abbitanti. La citati s'attrova allatu lu famusu Lacu di Zurìcu. Si juncìu câ Svìzzira ntô 1351.

## Lista
* Altikon
* Dachsen
* Dorf
* Gossau
* Henggart
* Hinwil
* Hirzel
* Thalwil
* Uitikon
* Wila
* Zuricu

Zuricu
Zurìcu

**Zùricu** si pò rifiriri a:
* Canton Zurìcu - na cantuni ntâ Svizzira
* Zurìcu (citati) - la cchiù granni citati dâ Svizzira e la capitali dû cantuni omònimu.
Loira

La **Lòira** (*n [[Lingua francisi|francisi]]: Loire*) è lu ciumi cchiù longu dâ Francia chî sô 1.020 chm. Lu sô bacinu di 117.000 chmq òccupa cchiù di un quintu dû tirritoriu francisi.
La Loira nasci ntô Massìcciu Cintrali, ntô cumuni di Sainte-Eulalie, ntô dipartimentu di l’ Ardèche (07), a 1.408 mitri supra lu liveddu dû mari. N rialitati, la Loira è a l'urìggini custituita di cchiù ciùmira nici ca si jùnciunu prugrissivamenti.
La Loira finisci nta l'Ocèanu Atlànticu cûn estuariu ca s'attrova vicinu a Saint-Nazaire, ntô dipartimentu dâ Loira Atlàntica. 
La purtata media è irrigulari. Idda è di 350 m³/s a Orléans e di 900 m³/s versu l'estuariu. Dognitantu pò arrivari a 2.000 m³/s nta l'àuta Loira e addirittura a 7.000 m³/s ntâ vàscia Loira ntê perìudi di ciumara. Di stati, la purtata di 10 m³/s a Orléans nun è rara. Pi chista raggiuni, la maggior parti dû ciumi nun è navigabbili.
Fu un assi di navigazzioni assai mpurtanti macari pû trasportu dî merci e oggi è navigabbili sulu cu vapori grossi di l'estuariu nzinu a Nantes. 
La vaddata dâ Loira situata ntra Sully-sur-Loire e Chalonnes è dû 2000 ntâ lista dû Patrimoniu di l'Umanitati di l’UNESCO pâ prisenza di nummarusi casteddi rinascimentali nta sta banna.
Pari ca urigginariamenti, la Loira si jttàu ntâ Senna, nzinu quannu un eventu geològgicu nni canciàu lu percorsu versu l’ocèano.

Ntâ lingua francisi, "*ligérien*" (*masculinu*) e "*ligérienne*" (*fimmininu*) sunnu li aggettivi rilativi â Loira e deriva dû latinu "*Liger*".

Lu nomu di chisti dipartimenti francisi veni dû nomu dû ciumi:
* Indre-et-Loire (37)
* Loira (42)
* Àuta Loira (43)
* Loira Atlàntica (44)
* Maine-et-Loire (49)
* Saône-et-Loire (71)

Macari la riggiuni francisi Pays de la Loire (*Paisi dâ Loira*) si pigghia lu nomu dû ciumi.

## Principari citati attravirsati

* Le Puy-en-Velay
* Roanne
* Nevers
* Orléans
* Blois
* Tours
* Saumur
* Nantes
* Saint-Nazaire

Rifirimenti: La Loira in italiano

Catigurìa:Giugrafìa
Catigurìa:Francia
Catigurìa:Ciumi
Crans

Cumuni francisi cu stu nomu:
*Crans (Ain)
*Crans (Giura)

Lucalità svizzira:
*Crans, chi cu Montana duna lu nomu â na stazzioni sciistica svizzira.
Chanteau

**Chanteau** è un cumuni dâ Francia, situata ntô dipartimentu dû Loiret e ntâ Riggiuni Centru (*n [[Lingua francisi|francisi]]: "Région Centre"*). N francisi, li sô abbitanti si chiamanu "*Chanteausien*", pi l'òmini, e "*Chanteausienne*", pî fìmmini.

## Giografìa
La citati s'attruva a 10 chm a nord di Orléans, ntâ furesta dimaniali di Orléans (*n [[Lingua francisi|francisi]]: Forêt d'Orléans). La sô superfici è di 2.885 ettari.
Ntunnu a idda s'attruvanu grotti e la cchiù mpurtanti si chiama *Sans-Ronce* scuperta ntô [[1952]]. E' longa 110 mitri e funna 20 mitri.

== Sturia ==
Lu sô nomu deriva dû [[Lingua cèltica|celtu]] *'Cantogil*' ca significa "*radura*". Chistu nomu è citatu pâ prima vota ntô [[sèculu VI]], mentri a palora "*Chanteau*" è dû [[sèculu XI]].
Si dici macari ca [[San Rimiggiu]] s'arrestàu nta chistu villaggiu ntô [[sèculu VI]]. [[Rubbertu II]], figghiu di [[Ugu Capetu]] ci ficci custruiri un locu di cultu ntô [[1029]].

== Mministrazzioni ==


== Demografìa ==


== Lochi e Munumenti ==
* Crèsia San Rimiggiu (*n francisi: Église Saint Rémi*) dû [[sèculu XVI]]
* Casteddu dâ Brossette (*n francisi: Château de la Brossette'') dû principiu dû sèculu XX, occupatu oggi d'un centru ricriativu.

Rifirimenti: :fr:Chanteau

Catigurìa:Francia
Loiret

Lu **Loiret** (**45**) è un dipartimentu dâ Francia a circa 100 chm a sud di Pariggi. Nun esisti un nomu particulari pi l'abbitanti, mancu n francisi.

## Sturia
Lu dipartimentu fu criatu duranti la Rivoluzzioni francisi lu 4 di marzu 1790, secunnu la lèggi dû 22 di dicèmmiru 1789, cu na banna dâ vecchia pruvincia di l'Orléanais. Lu sô nomu veni drittamenti dû ciumi "*Loiret*" ca finisci doppu 12 chm ntâ Loira.

## Giografìa
Lu dipartimentu dû Loiret è parti dâ Région Centre (*ca significa Riggiuni Centru*). E' limìtrofu chî dipartmenti di l'Essonne, dâ Seine-et-Marne, di l'Yonne, dâ Nièvre, dû Cher, dû Loir-et-Cher e di l'Eure-et-Loir.

## Culligamenti esterni
* Préfecture / Prifettura dû Loiret - situ officiari
* Conseil Général / Cunsigghiu Ginirali - situ officiari
* Tourisme / Turismu ntô Loiret - situ officiari

Rifirimenti: :fr:Loiret

Catigurìa:Francia
Ars

* Acronimu ppi Samprea Riggiunali Siciliana
Cumuna francisi co stu nomi:
* Ars (Charente)
* Ars (Creuse)
Paragneiss

Na **paragneiss** è na roccia metamòrfica chi diriva dû metamurfismu di na roccia sidimintaria.

Catigurìa:Scienzi dâ terra
Plaza de Mayo

**Plaza de Mayo** (Chiazza di Maju) è na chiazza di Buenos Aires.  Fu custruita versu lu 1806/1807 e pigghiau lu sò nomu propiu ntô 1810. È lu locu unni ogni jovidìa li matri dî desaparecidos (li scumparsi) s'arritròvanu a ricurdari li figghi scumparuti.

Catigurìa:Argintina
Gland

Cumuna francisi cu stu nomu:
*Gland (Aisne)
*Gland (Yonne)

Cumuni svizziru cu stu numu:

*Gland ntô cantuni Vaud
Blois

right|thumb|300px|Casteddu di Blois

**Blois** è un cumuni dâ Francia di 49.318 abbitanti (1999) ca s'attruva ntô dipartimentu dû Loir-et-Cher ntâ Région Centre (*Riggiuni Centru*). Lu nomu dî sô abbitanti 'n francisi è "*blésois*", pi l'òmini, e "*blésoise*", pi li fìmmini.

## Giografìa
La citati di Blois s'attruva supra lu ciumi Loira ntrâ li citati di Orléans e Tours.

## Storia
Duranti lu Mediuevu Blois fu lu seggiu di na contea la cui dinastìa avìa macari la Champagne prima di acchianari supra lu tronu di Navarra. Carlu di Blois fu un candidatu spriatu ô Ducatu di Bretagna e fu beatificatu.
Ntô 1588-1589 li Stati Ginirali si junceru a Blois. Lu 23 e lu 24 di dicèmmiru 1588, Enricu III ci fici ammazzari li prìncipi di Guise ntô sô casteddu di Blois.

## Pirsunaggi cèlibbri
* Luiggi XII (1462-1515) nascìu a Blois. Fu re di Francia dû 1498 ô 1515. 
* René Guénon, metafìsicu 
* Denis Papin 
* Pierre Sudreau, ministru dû Ginirali De Gaulle
* Robert Houdin, magu

## Turismu
Una dî attrazzioni turistichi dâ citati, liata câ sô stùria è lu *Casteddu di Blois* dû Rinascimentu.
Ci sunnu macari nummarusi musìi (*Archioluggìa, Beddi Arti; Casa dâ Maggìa; di Stùria Naturali; d'Arti Riliggiusi; dâ Risistenza...*).

## Citati Gimilati
*Waldhut-Tiengen (Girmania), dû 30 di giugnu 1963;
*Weimar (Girmania, dû 18 di frivaru 1995;
*Lewes (Regnu Unitu), dû 30 di giugnu 1963;
*Sighişoara (Rumania), dû 18 di nuvèmmiru 1995;
*Urbinu (Italia), dû 1 di maiu 2003 ("*prutucolu di amicizzia*").

## Dimuggrafìa

## Lijami sterni
* Situ officiari dâ citati di Blois

Catigurìa:Citati dâ Francia
Bucarest

**Bùcarest** (*București ntâ [[lingua rumena]]*) è la capitali dâ Rumania. E' custruiuta supra lu ciumi Dâmbovița. La citati fu funnata 500 anni fa. S'attruva ntra li citati di Brașov e Constanța.
Secunnu la liggenna, lu nomu dâ citati veni dî *Bucur*, un pastoru ca si stabbilìu cà pi primu.
Nummarusi sunnu li munumenti a visitari comu crèsî, palazzi, musìi, parchi, ecc...

## Evoluzzioni demugràfica
* 1798: 30.030 
* 1831: 60.587 
* 1877: 177.302 
* 1930: 631.288 
* 1956: 1.236.905 
* 1964: 1.372.130 
* 1998: 2.029.899 
* 2002: 1.921.753 
* 2005: 2.354.510

## Citati vicini
* Ploiești (60 chm a sittintriuni) 
* Târgoviște (80 chm a nord-ovest) 
* Alexandria (84 chm a sud-ovest) 
* Buzău (110 chm a nord-est)

## Sport
* Squatri di calciu:
FC Steaua; FC Dinamo; FC Național; FC Rapid; Sportul Studențesc 
* Squatri di ballacanestru:
Dinamo Erbasu; Rapid Isover

## Lijami di fora
* Primăria Municipiului București - Municìpiu di Bucarest

Rifirimenti: Bucarest / București în romănâ

Catigurìa:Rumania
Catigurìa:Capitali di statu
Région Centre

thumb|right|N russu: a Riggiuni Centru ntâ Francia

La **Région Centre**, o ***Riggiuni Centru*** ntô sicilianu, è una dî 23 riggiuni francisi. Dintra ci sunnu 6 dipartimenti: Cher (18); Eure-et-Loir (28); Indre (36); Indre-et-Loire (37); Loir-et-Cher (41) e Loiret (45). Lu sô capulocu è Orléans e li àutri citati mpurtanti sunnu Tours; Bourges; Chartres; Blois e Châteauroux.

## Giografìa
Lu tirritoriu dâ Riggiuni Centru confina cu chiddu dâ Vàscia Nurmannìa a nord-ovest, di l'Àuta Nurmannìa a sittintriuni, di l'Île-de-France a nord-est, dâ Burgogna a livanti, di l'Alvèrnia a sud-est, dû Limusinu a miridiuni, dû Poitou-Charentes a sud-ovest e dâ Riggiuni dâ Loira a punenti.

## Econumìa
La Riggiuni Centru è la prima riggiuni d'Europa pî ciriali e la quinta riggiuni francisi ô liveddu gnustriali.

## Demografìa
Secunnu lu cinsimentu parziali dû 2004, la Riggiuni Centru appi 40.000 abbitanti n cchiù rispettu ô 1999, cu 2.480.000 abbitanti. Lu tassu di crèscita arrista stabbili ntunnu a lu 0,32%, nferiori ê valori nazziunali. A liveddu di populazzioni la riggiuni è terza.

## Cultura e arti
Dintrâ riggiuni s'attruvanu arcuni dî cchiù mpurtanti Casteddi dâ Loira.

## Lijami sterni
* Situ officiari dû Cunsigghiu Riggiunali
* Situ officiari dû turismu dâ Riggiuni Centru

Catigurìa:Riggiuni francisi
Durin

**Durin** nnâ saga di Lu signuri di l'aneddi di Tolkien è lu cchiù vecchiu dî Setti Patri dî Nani.

Catigurìa:Littiratura
1468

## Abbinimenti
* Firdinannu II, futuru re di Aragona, è numinato di sò patri re di Sicilia.

## Nasciuti
## Morti
* 3 di frivaru: Johann (o Johannes) Gänsfleisch dittu Gutenberg

Catigurìa:Sèculu XV
1470

## Abbinimenti
*

## Nasciuti
## Morti
* 15 di maiu: Carlu VIII di Svezzia, suvranu svidisi (n. 1409)

Catigurìa:Sèculu XV
Lìbbanu

La Ripùbblica dû **Lìbbanu** è nu statu di l'Asia sud-occidentali e dû Orienti Mediu chi s'affaccia ntô Mari Meditirràniu. Lu Lìbbanu cunfina ô sud cu lu statu apartheid di Israeli, ô nord e a l'ovest cu la Siria. 
La supirficî dû Lìbbanu è di 10.452 chilòmitri quatrati. La capitali è Beirut, chi havi circa dui miliuna d'abbitanti. Àutri cità mpurtanti sunnu: Tiru e Tripuli. Pi loncu tempu, lu Lìbbanu ha statu nu paisi occupatu dâ Siria e lu sud, chi òspita campi di rifuggiati palistinesi, ha statu spissu bummiatu di l'israeliani nzinu â fini di l'anni '90. Lu muvimentu Hezbollah, assai forti ntô sud dû paisi è spissu prutacunista di cummattimenti contra l'esèrcitu israelianu, comu fu lu casu ntâ stati dû 2006.

Catigurìa:Mediu Urienti
Oxford

**Oxford** è na città nglisi, chi s'attrova a circa 100 chilòmitri a nord di Londra. Li famusi *colleges*, ni fannu la sedi di una di l'universitati cchiù pristiggiusi dû munnu.

## Viditi puru
Univirsitati di Oxford

Catigurìa:Regnu Unitu
Saragozza

thumb|200px|right|Lu ''Pilar'' ntô ciumi Ebbru

**Saragozza** è lu capulocu di la Pruvincia di Saragozza, situata ntâ cumunità autònuma di l'Araùna (Spagna). Cu 647.373 abbitanti (2005) è la quinta cità dâ Spagna.

Lu so' nomu attuali veni dû so' anticu nomu rumanu *Caesar Augusta* ca doppu, 'n lingua àrabba, addivintau *Saraqosta*.

Catigurìa:Cumuni dâ cumunitati di l'Araùna
Catigurìa:Cumuni dâ pruvincia di Saragozza
1473

## Abbinimenti
*

## Nasciuti
* 19 di frivaru: Nicculò Cupèrnicu, astronumu pulaccu

## Morti

Catigurìa:Sèculu XV
1474

## Abbinimenti
* 15 di austu: A Muòrica 360 ebbrei foru ammazzati dâ pupulazzioni cristiana dâ cità ntî lu cchiù mpurtanti eccidiu di ebbrei dâ storia n Sicilia.

## Nasciuti
*8 di sittèmmiru: Luduvicu Ariostu, scritturi italianu

## Morti

Catigurìa:Sèculu XV
Sivigghia

**Sivigghia** (*Sevilla* n castigghianu) è na citati di la Spagna ca s'attrova ntâ parti suddoccidintali di la pinìsula ibbèrica; è lu capulocu di la cumunitati autunuma di l'Andalusìa.

É la quarta citati dâ Spagna pi nùmmaru di abbitanti: 704.154 (2005).

Catigurìa:Spagna
D

**D** è la quarta littra nta l'alfabbetu sicilianu.

## Significati dâ D
* Nta l'aducazzioni, D rapprisenta na sufficenza justu justu. 
* Nta l'alittrònica, D è na misura *standard* di na battirìa.
* Ntâ mùsica, D è na nutanna.
* Ntê Nùmmura rumani, D significa 500.
* Scrittura siciliana - «d'» è la forma accurzata di «di».

## Talía macari:
*  Dd (signu)
Bassu

**Bassu** si pò rifiriri a:
* Bassu (chitarra) - nu strumentu musicali
* Bassu (cantanti) - cu canta câ vuci cchiù gravi
* Bassu (ottuni) - nu strumentu musicali
Bassu (chitarra)

Lu **bassu** (o la **[[chitarra]] bassa**), è nu strumentu musicali usatu supratuttu nnû gèniri di pop rock mudernu. La chitarra bassa vinni mmintatu doppu ca cc'era la chitarra lèttrica. Prima ca vinni usata la chittara bassa, cc'era lu bassu doppiu, nu strumentu acùsticu chi era, e ancura veni, usatu pi sunari jazz, blues, folk, e rock and roll (dû modu vecchiu).

Catigurìa:Mùsica
Catigurìa:Strumenta
Tours

**Tours** è na citati francisi di 129.509 abbitanti (*ntô [[1999]]*) situata ntô dipartimentu di l'Indre-et-Loire, ntâ Région Centre (*Riggiuni Centru*).
Ntâ lingua francisi, li sô abbitanti si chiàmanu "*tourangeau*", pi l'òmini, e "*tourangelle*", pî fìmmini.

## Giografìa
La citati s'attrova supra li ciumi Loira e Cher, a 76 metri supra lu liveddu dû mari.

## Storia
Nta l'èbbica gàddica fu un centru assai mpurtanti comu nu puntu di attravirsamentu dâ Loira. Nta chistu tirritoriu ci campàu na tribbù gàddica dî "*Turones*" e accussì la citati pigghiàu lu sô nomu urigginaru di "*Civitas Turonorum*".

## Munumenti cchiù mpurtanti
* Cattidrali di *Saint-Gatien* (*San Gazzianu*)
* Crèsia di *Saint-Julien* (*San Julianu*)
* Basìlica di *Saint-Martin* (*San Martinu*)
* Palazzu *des Archevêques* (*di l'Arcivèscuvi*), attuari Musìu dî Beddi Arti (*Musée des Beaux-Arts*)
* Palazzu *Goüin*
* Cumplessu architittònicu pressu la Basìlica, cû Municìpiu (*Hôtel de Ville*) e la Stazzioni di Tours, custruiutu di l'architettu di Tours Victor Laloux.

## Ùrtimi sìnnaci

* 1899-1912: Eugène Pic Paris
* 1912-1919: Albert Letellier
* 1919-1925: Camille Chautemps
* 1925-1942: Ferdinand Morin
* 1942-1944: René Guerrier
* 1944-1947: Jean Meunier
* 1947-1959: Marcel Tribut
* 1959-1995: Jean Royer
* 1995 a oggi: Jean Germain

## Dimugrafìa

## Culligamenti esterni
* Situ officiari dâ citati di Tours
* Situ officiari dû turismu di Tours

Rifirimenti: Tours in italiano

Catigurìa:Citati dâ Francia
Ocèanu Atlànticu

**L'Ocèanu Atlànticu** è la supirfici marina chi sipara l'Àfrica e l'Europa di nu latu e l'Mèrica dû Nord e dû Sud di l'àutru latu, arricummigghiannu accussì latitùddini chi vannu dâ Patagunìa argintina e l'Àfrica dû sud nzinu â Groenlandia e la Norveggia. 

Catigurìa:Giugrafìa
Divisioni pulìtichi dî Stati Uniti

Li **divisioni pulìtichi dî Stati Uniti** sunnu:
*Li **stati**, ca sunnu 50.
*Lu distrettu di Columbia cu capitali Washington D.C.
* Li riservi indiani, cu làrichi autunumìi.
*Li tirritoria di dabbanna lu mari comu Puertu Ricu.
Nebraska

Lu **Nebraska** è nu statu miricanu ca s'attrova nnû centru dî Stati Uniti. La sò capitali è Lincoln. La cchiù granni citati è Omaha.

La nnustria cchiù granni dû Nebraska cumprenni l'agricultura, spiciarmenti la carni e lu granu.

Lu Nebraska addivintau nu statu ntô 1867.

Catigurìa:Stati dî Stati Uniti
Lingua tudisca

thumb|right|Unni si parra lu tudiscu

La **lingua tidesca (o Tudiscu)** (*die deutsche Sprache* pi tidescu) veni parrata nta quarchi paisi, supratuttu la Girmania, l'Austria, la Svìzzira, Liechtenstein e Lussimburgu. S'attròvanu autri gruppi nichi nt'autri paisi, p'asempiu, ntê Stati Uniti, l'Italia e la Francia.

Lu tidescu fa parti dî lingui girmànichi è pi tanti rispetti assumigghia la lingua ulannisi e puru la lingua nglisi.

## Grammatica tudisca
Assai dû vucabbulariu cchiù basicu dû tidescu e dû nglisi hannu tutti dui la stissa pruvinenza, ma la grammatica dû tidescu è nanticchia cchiù cumpricatu.

P'asempiu, li verbi ausiliari o li particìpi si mèttinu â fini di na frasa.

Ppi piaciri nutati:
:«M'arrubbaru la mè màcchina»
(*Someone has stolen my car* pi nglisi);
si traduci:
:*Man hat mein Auto gestohlen*
(â littra: Quarchidunu havi la mia màcchina arrubbatu, o *Someone has my car stolen*, l'angrisi è na lincua simili a chidda tidesca).

Stu sistema dunni si metti lu verbu ntra na riga si sequi puru ntâ lingua ulannisi, p'asempiu:
:*Men heeft mijn auto gestolen*,
ma tanti voti ntra na riga longa, unni s'attrova lu verbu ausiliari pi tidescu è cchiù luntanu ancura dû verbu principali dunni si cci trova nnâ lingua ulannisi.

## Autri pruggetti

Catigurìa:Lingui girmanichi
Patrimoniu di l'Umanitati

La **Lista dû Patrimoniu di l'Umanitati** è stabbilutu dû Cumitatu dû Patrimoniu Munniali di l'UNESCO (*Organizzazzioni dî Nazzioni Uniti pi l'Aducazzioni, la Scienza e la Curtura*).

Ô 16 di giugnettu 2005, 812 siti sunnu iscriuti supra chista lista (*628 sunnu siti curturali, 160 sunnu siti naturali, e 24 sunnu misti*), chi s'attròvanu nta 137 paisi.

Dû 1992, la Lista dû Patrimoniu Munniali c'havi na *soru* câ "Lista Memòria dû Munnu", unni s'attròvanu li cullizzioni di ducumenti di ntiressu univirsali. Ô 30 di giugnu 2005, ci sunnu 120 ducumenti di 56 paisi.

## Tabbilla sinòttica dû Patrimoniu Munniali

## Urìggini

* *cuncizzioni antichi*: "*li Setti Miravigghi dû Munnu*".
* 1972: Cunvinzioni pâ prutizzioni dû Patrimoniu Munniali, Curturali e Naturali
* 1976: Criazzioni dû Cumitatu dû Patrimoniu Munniali
* 1978: Primi siti iscriuti supra la Lista dû Patrimoniu Munniali
* 1992: Criazzioni dû prugramma "*[[Memòria dû Munnu]]*", pâ prutezzioni dû patrimoniu ducumentari.
* 1997: L'ària archiolùggica di Girgenti trasi ntâ Lista dû Patrimoniu di l'Umanitati.
* 1998: Criazzioni dû prugramma "*Proclamazzioni dî capolavuri dû Patrimoniu urali e immatiriali*".
* 2000: Li ìsuli Èoli tràsinu ntâ Lista dû Patrimoniu di l'Umanitati.
* 2003: Cunvinzioni pâ Sarvaguardia dû Patrimoniu Curturali immatiriali.

## Missioni
«*Lu Patrimoniu è l'eriditati dû passatu, di cui apprufittamu oggi e ca trasmittemu ê ginirazzioni a vèniri*».
(*Cunvinzzioni dû [[1972]]*).

## Lijami di fora
* Li siti dâ Sicilia Patrimoniu Munniali di l'Umanitati
* Nutizzî dî temi dû Patrimoniu Munniali di l'UNESCO
* Lista officiari dû Patrimoniu di l'Umanitati
* WHTour: Lu Patrimoniu Munniali e vìsiti virtuari

Rifirimenti: Patrimoine mondial en français

Catigurìa:Giugrafìa
OK

**OK**  è na sprissioni d'urìggini nglisi (ma ormai usata pi tuttu lu munnu) chi significa «sì» o «affirmativu».  Si usa pi ndicari ca tuttu sta jennu bonu o tuttu è appostu.  Si pò usari ntô postu di sì o yes (ntâ lingua nglisi).  

È puru l'abbrivazzioni dû statu miricanu di Oklahoma.

Catigurìa:Linguìstica
Sì

La palora **sì** (o **[[sini]]**) è na palora siciliana chi si usa supratuttu pi dari na risposta affirmativa.  Si dici accussì pi st'àutri lingui:

* nglisi: *[[Yes]]*
* russu: *Da*
* tudiscu: *Ja*
* ulannisi: *Ja*
* italianu: *Sì*
* spagnolu: *Sí*
* francisi: *Oui* (ma puru *si* pi suttaliniari na risposta affirmativa).

Pi tanti lingui si pò usari puru OK.

Catigurìa:Lingua siciliana
Si

La palora **si** si pò rifiriri a:
* Si (prunomu riflissivu)
* Si (prunomu mpirsunali)
* Si (cungiunzioni) - cu valuri cunnizziunali
* Sì - avverbu, na risposta affirmativa, OK
* Sî (o «sì») - cunjugazzioni dâ pirsuna secunna singulari di «èssiri»
* Si - Elementu chìmicu (Siliciu)
Catigurìa:Lingua siciliana
Bassista

Nu **bassista** è nu musicista chi sona lu strumentu chiamatu lu bassu (chi si pò chiamari puru la chitarra bassa). Lu bassu doppiu è nautru tipu di bassu ancura cui lu bassista sona additta. Lu bassista fa parti dâ sizzioni rìtmica dûn gruppu musicali.

Catigurìa:Mùsica
UNESCO

L**'UNESCO** (*ntô [[Lingua ngrisi|ngrisi]]: United Nations Educational, Scientific and Cultural Organization*) sta pi ***Organizzazzioni dî Nazzioni Uniti pi l'Aducazioni, la Scienza e la Curtura*** fu funnata dî Nazzioni Uniti lu 16 di nuvèmmiru 1946 pi ncuraggiari la cullaburazzioni ntra li Nazzioni ntê àrî di l'Aducazzioni, la Scienza, la Curtura e la Cumunicazzioni. 

Attuarmenti 195 Nazzioni sunnu membri di l'UNESCO. L'urtima ammittuta fu la Palistina ntô 2011. Lu sô quarteri ginirali s'attrova a Pariggi, n Francia, e òpira prugrammi di scanciu aducativu, scientìficu e curturali di 60 offici riggiunali ntô munnu. Li pruggetti spunsurizzati di l'UNESCO cumprènnunu prugrammi scientìfici nternazziunali; prugrammi di alfabbetizzazzioni, tècnici e di furmazzioni dî nzignanti; pruggetti riggiunali e di stùria curturali; e coopirazzioni nternazziunali pi assicurari lu Patrimoniu Curturali e Naturali dû pianeta e pâ cunsirvazzioni dî Diritti Umani.

L'UNESCO ha statu a voti ô centru di cuntraversî. Duranti li 1970ini e li 1980ini, li nazzioni occidintali, spiciarmenti li Stati Uniti e lu Regnu Unitu, ritinìsseru ca vinissi usatu dî paisi cumunisti e dû Terzu Munnu, comu *forum* pi attaccari l'Occidenti. Accussì, L'UNESCO criàu un pianu chiamatu "*Novu Òrdini Nternazziunali dâ Nfurmazzioni*", pi arristari li prisunti minzogni e la disinfurmazzioni ca fu diffusa circa li nazzioni nta via di sviluppu. L'Occidenti lu rifiutàu e li Stati Uniti si ritiràru di l'organizzazzioni comu segno di prutesta ntô 1984 e lu Regnu Unitu ntô 1985. (*Lu [[Regnu Unitu]] c'arriturnàu ntô [[1997]] e li [[USA]] ntô [[2003]]*). L'UNESCO ha statu criticatu di arcuni macari pâ sô burocrazzìa enormi.

Fu rispunsabbili dâ funnazzioni di l'OANA. L'UNESCO dugna macari funni ô Cunsigghiu Nternazziunali dâ Scienza.

Una dî missioni di l'UNESCO è chidda di mantiniri la lista dû Patrimoniu di l'Umanitati. Chiddi sunnu siti mpurtanti assai ô liveddu curturali o naturali, la cui cunsirvazzioni e sicurezza è ritinuta mportanti pâ cumunitati munniali.

L'UNESCO è rapprisintatu dî "*Mmasciaturi di l'UNESCO*".

## Li 20 Stati funnaturi
*  Regnu Unitu 
*  Nova Zilanna
*  Arabbia Saudita
*  Africa dû Sud
*  Australia
*  India
*  Mèssicu
*  Francia
*  Ripùbblica Duminicana
*  Turchia
*  Eggittu
*  Norveggia
*  Canada
*  Cina
*  Danimarca
*  Stati Uniti
*  Cecoslovacchia
*  Brasili
*  Lìbbanu
*  Grecia

## Dirittura Ginirali di l'UNESCO
# Julian Huxley, Regnu Unitu (1946-1948)
# Jaime Torres Bodet, Mèssicu (1948-1952)
# John Wilkinson Taylor, Stati Uniti (1952-1953)
# Luther Evans, Stati Uniti (1953-1958)
# Vittorino Veronese, Italia (1958-1961)
# René Maheu, Francia (1961-1974)
# Amadou-Mahtar M'Bow, Senegal (1974–1987)
# Federico Mayor, Spagna (1987-1999)
# Koïchiro Matsuura, Giappuni (1999-2009)
# Irina Bokova, Bulgaria (2009-2017)
# Audrey Azoulay, Francia (2017-*prisidenti attuari*)

## Talìa puru
* Patrimoniu di l'Umanitati

## Lijami di fora
* Situ officiari di l'UNESCO
* Situ dû Patrimoniu di l'Umanitati

Catigurìa:Cultura
Catigurìa:Storia
Catigurìa:Scienzi
Cecoslovacchia

La **Cecoslovacchia** (*n [[Lingua ceca|cecu]]: Československo, o n [[Lingua slovacca|slovaccu]]: Česko-Slovensko*) fu nu paisi d'Europa cintrali di l'uttùviru 1918 ô 31 di dicèmmiru 1992 (*sarvu duranti lu pirìudu [[1938]]-[[1945]]*).

Criata cu resti dû Mpiru austru-ungaricu, la Cecoslovacchia ragruppa ntôn Statu cechi e slovacchi, dui pùpuri di lingua vicina, cu Praga pi capitali.

Li dui "*paisi*" nzèmmula nun jannu tantu d'accordu: ê slovacchi nun piaci tantu lu straputiri dî cechi. Na prima divisiuni ci fu duranti la Secunna Guerra Munniali, fascisti slovacchi apprufìttanu dl l'Accordi di Mònacu ntô 1938 pi criari nu Statu ndipinnenti dirittu di Jozef Tiso e ca susteni a Girmania nazzista.

Doppu la Guerra, lu paisi è riunificatu. N sìquitu ê abbinimenti di Praga dû 1948, li cumunisti pigghianu lu putiri e la Cecoslovacchia è l'ùrtimu paisi di l'Europa di l'Est a passari dâ banna suviètica dâ "*[[Cortina di Ferru]]*". Na tìmida libbiralizzazzioni ntô 1968, chiamata Primavera di Praga, fici nterviniri li forzi dû Pattu di Varsavia e arrinchiùdiri lu paisi pi 20 anni.

Apprufittannu dâ pulìtica di tuliranza di l'Unioni Suviètica dicisa di Gorbaciov, lu paisi arritrova la sô libbirtati ntô 1989 grazzî â Rivuluzzioni di Villutu e apporta â sô testa lu dissidenti Václav Havel. Ma ntô 1993, è nevitàbbili fari na divisioni dû paisi e assinza viulenza fu spartuta la Cecoslovacchia nta dui Stati ndipinnenti: la Ripubblica Ceca e la Slovacchia. Chista divisione fu chiamata la "*Spartuta di Villutu*".

Rifirimenti: Tchécoslovaquie en français

Catigurìa:Europa
Catigurìa:Nazzioni
Computer Grafica

La **computer gràfica** eni n'arti nova ca sta nascennu nta tuttu lu munnu e ca eni particulari picchì pirmetti la cumunicazzioni facirmenti tràmiti l'internet, la televisioni e sti àutri menzi di cumunicazzioni. Eni assai diffusa picchì nun costa nenti a fàrila, accussì li picciotti di tutti li cunnizzioni ecunòmichi la ponnu fari. Èni bedda picchì usa nu linguaggiu univirsali e tuttu lu munnu la ponnu taliari e apprizzari.

Catigurìa:Ticnoluggìa
Oscar Wilde

right|thumb|Oscar Wilde ntô 1882
**Oscar Fingal O'Flahertie Wills Wilde** (16 di uttùviru 1854 – 30 di nuvèmmiru 1900) era nu scritturi irlannisi, supratuttu di tiatru. Li soi òpiri cchiù canusciuti sunnu:

* *[[Salomé]]*; 
* La Mpurtanza d'Èssiri Seriu (*The Importance of Being Earnest*);
* Nu Maritu Pirfettu (*An Ideal Husband*); e
* Lu Ritrattu di Dorian Gray (*The Picture of Dorian Gray*).

Wilde, Oscar
Wilde, Oscar
Wilde, Oscar